Vat jou gunsteling-braaihout en maak ’n reuse-vuur. Maak nou ’n lekker bottel Suid-Afrikaanse pinotage oop en skink vir jou ’n glas om te proe of die wyn goed genoeg vir die resep is. Sit ’n mediumgrootte vuurvaste pan of potjie op die vuur. Jy wil ’n redelike hoë hitte hê, maar dit moet nie skroeiend warm wees nie; so gebruik net ’n klompie van die brandende stompe onder die potjie en nie almal nie. Smelt die botter en braai die fyngekapte ui, knoffel en tiemieblare vir omtrent 5 minute totdat dit sag is en begin verbruin. Braai die ui eerste en voeg die knoffel omtrent 1 minuut voor die volgende stap by, want knoffel braai baie vinniger as uie. Voeg die meel by en roer deeglik, en voeg dan onmiddellik die pinotage, beesaftreksel, suiker en asyn by.Meng deeglik, kry aan die kook en laat dit op ’n hoë hitte borrel (stap 5), om die helfte van die vloeistof te laat weg kook. Roer gereeld. Terwyl die vloeistof weg kook behoort dit in ’n dikker, ryk sous te verander. Proe nou die sous en geur met sout en peper. Onthou, party tipes beesaftreksel is reeds taamlik souterig, so dalk het jy glad nie sout nodig nie. Wanneer jy tevrede is met die sous se tekstuur, haal dit van die vuur af. Terwyl jy wag vir die sous om in stap 5 weg te kook, braai die steaks oor baie hoë hitte vir omtrent 8 minute.Jy kan hulle voor die tyd sout of wanneer jy braai. Wanneer hulle op die rooster is, hoef jy hulle net een keer om te draai, met ander woorde braai hulle een keer aan elke kant. Wanneer jy T-been-steaks braai, probeer hulle só op die rooster rangskik dat die lendesnitgedeeltes na binne wys en die filette na buite.
Daar is gewoonlik meer hitte in die middel van jou hoop kole. Die lendesnit sal nie so gou gaar raak soos die filet nie en as jy hulle rangskik behoort dit die speelveld meer gelyk te maak.
Vir die meeste kleingoed is dit baie moeilik om te wag vir iets wat hulle begeer. Maar die wagproses leer jou kind ’n hele spul vaardighede wat hom in die toekoms nog baie gaan baat.
Gestel ’n meisie is gewoond daaraan dat haar pa spring wanneer sy iets nodig het – as sy eendag in ’n verhouding met ’n man is, kan sy dieselfde optrede van hom verwag en dit as ’n teken van liefde beskou. Kinders wat vir hul beloning kan wag, leer selfdissipline. Dit lei op sy beurt tot die emosionele en interne beheer wat ’n mens nodig het om op jou beste in die skool, by die werk of in ’n huwelik te funksioneer.
Teen vier maande oud word ’n baba bewus van haar omgewing en behoeftes en begin sy met haar ma of versorger kommunikeer deur te huil of ander geluidjies of tekens te maak. Sy moet weet dat sy jou kan vertrou om in haar behoeftes te voorsien. Jy kan egter al die basiese beginsel van uitgestelde beloning begin vaslê deur nie dádelik aan haar versoeke te voldoen nie. As jou baba huil omdat sy melk wil hê, kan jy dadelik na haar bedjie stap en sê: “Mamma sal nou terug wees om jou te voed.” Verdwyn dan vir ’n baie kort rukkie en gaan terug om haar te versorg.
So leer sy twee dinge: Jy is bewus van haar behoeftes, en as sy ’n oomblik geduldig wag, sal sy kry wat sy wil hê. “Onthou om konsekwent op te tree,” maan Sanet. “Leer jou kind dat as sy geduldig wag, daar altyd na haar omgesien sal word. As jy jou baba toelaat om lank en onbedaarlik te huil voor jy optree, kan sy aflei dat sy harder moet huil om ’n reaksie te kry.”
Sy behoort ook te kan onderskei tussen regte en voorregte. Basiese behoeftes soos veiligheid, kos, klere en slaap is haar regte, maar as mamma of pappa vir haar ’n roomys koop of saam met haar in die park fietsry, is dit ’n voorreg,” verduidelik Sanet.
Jy kan jou kind maklik bederf as jy altyd spring wanneer sy iets vra. As sy daaraan gewoond is om dadelik te kry wat sy wil hê, leer sy dat mense na haar pype behoort te dans. “Jy maak dan ’n veeleisende kind groot wat gaan sukkel om by ’n klas in te skakel waar sy een van baie is, en by ’n samelewing waar alles nie om haar draai nie. Sulke kinders is dikwels emosioneel onseker en ook nie onafhanklike denkers nie, want hulle raak afhanklik van die reaksie en goedkeuring van hul ouers,” sê Sanet.
Kinders sukkel meestal met uitgestelde beloning en een van die redes is dat hulle nog nie ’n tydsbegrip het nie, en ook omdat hulle spontane en energieke wesentjies is. “Hulle is geesdriftig en sien met kinderlike onskuld uit na geleenthede en aktiwiteite. Dit maak afwagting moeilik, want hulle het nie ’n benul hoe lank hulle moet wag nie.” Koppel dus die wagtyd aan ’n tydsbegrip wat vir hulle sin maak, soos dat die rit in die motor nog so lank sal neem soos twee episodes van Peppa Pig.
Indien hulle dae of weke lank moet wag, soos wanneer mamma of pappa met vakansie is, kan dit help om die slapies op ’n kalender af te merk. “Kinders word baie angstig, ongeduldig en gefrustreerd as hulle hulle in ’n tyd-lugleegte bevind wat hulle nie kan peil of bepaal nie,” sê Sanet.
Tuis. Dis waar jou kinders veilig voel en jy in beheer is van ’n taamlik voorspelbare omgewing, soos dat ’n mens aan tafel wag tot almal kos het voor jy begin eet.
Prys hom. As jou kind geduldig gewag het vir iets, kan jy hom gerus prys en wys dat sy gedrag jou trots maak. Jy kan byvoorbeeld sê: “Sjoe, iemand wat ek ken was darem baie geduldig toe ons vandag in die inkopiery gewag het.”
Bly in beheer. As jy agterkom jy’s besig om beheer oor jou gevoelens te verloor, gee pad uit die situasie tot jy jou ewewig herwin het. Kinders reageer op hul ouers se ongeduld en irritasie deur negatiewe aandag te soek en kwaad te word.
Laat sukkel toe. Laat jou kind toe om te waag, eksperimenteer en soms te sukkel. Moenie sy take sommer net oorneem om tyd te spaar en hom so die geleentheid ontneem om geduldig te probeer tot hy regkry waarmee hy besig is nie.
Pas jou op. Sien om na jouself! ’n Uitgeputte ouer kan onmoontlik geduldig genoeg wees om ’n goeie voorbeeld te stel. Kry genoeg rus en neem deel aan aktiwiteite wat jy geniet en wat jou inspireer.
Dinkspeletjies Wag julle op jul beurt by die dokter? Gee jou ’n kind ’n kategorie soos diere of vrugte. Laat hy ’n paar voorbeelde in die kategorie opnoem.
’n Ouer wat dadelik spring as sy kind iets nodig het, leer hom allerhande verkeerde dinge oor die wêreld en homself.